**R O M Â N I A**

**JUDEŢUL MUREŞ**



**CONSILIUL LOCAL MUNICIPAL TÎRGU MUREŞ**

**Proiect**

**(nu produce efecte juridice) \***

**PRIMAR**

**dr.Dorin Florea**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2018**

**privind** stabilirea **costului mediu lunar de întreținere** și **a contribuției lunare de întreținere,** **pentru anul 2019**, datorate de persoanele vârstnice beneficiare ale Căminului pentru persoane vârstnice Tîrgu-Mureș şi **a categoriilor de venituri luate în calcul la stabilirea venitului lunar pe membru de familie** în baza căruia se stabilește contribuția lunară de întreținere datorată de susținătorii legali ai persoanelor vârstnice

***Consiliul local municipal Tîrgu Mureş, întrunit în şedinţă ordinară de lucru,***

Văzând expunerea de motive a Directorului Căminului pentru persoane vârstnice Tîrgu-Mureş

nr.2424/13.11.2018 privind stabilirea **costului mediu lunar de întreținere** și **a contribuției lunare de întreținere,** **pentru anul 2019**, datorate de persoanele vârstnice beneficiare ale Căminului pentru persoane vârstnice Tîrgu-Mureș şi **a categoriilor de venituri luate în calcul la stabilirea venitului lunar pe membru de familie** în baza căruia se stabilește contribuția lunară de întreținere datorată de susținătorii legali ai persoanelor vârstnice

Având în vedere prevederile art.9, alin.(2), lit.a, alin.(3), precum şi art.12, alin.(1) din Legea nr.393/2004 privind Statutul aleşilor locali, cu modificările şi completările ulterioare,

În temeiul art. 36 alin. (1) si (2) litera „d”,coroborat cu art. 45 alin. (6) , şi art. 115 alin. (1) lit. „b” din Legea nr. 215/2001 privind administraţia publică locală, republicată,

**Hotărăşte:**

**Art. 1.** Se aprobă **“Costul mediu lunar de întreţinere, pentru anul 2019”**, pentru persoanele vârstnice îngrijite în Căminul pentru persoane vârstnice Tîrgu-Mureș, **în cuantum de 3500 lei/beneficiar.**

**Art. 2.** Se aprobă  **“Contribuția lunară de întreținere, pentru anul 2019”** datorată de persoanele vârstnice îngrijite în Căminul pentru persoane vârstnice Tîrgu-Mureș,indiferent de gradul de dependenţă, **în cuantum de 650 lei.**

**Art. 3.** Se aprobă  **categoriile de venituri** propuse a fi luate în calcul la stabilirea venitului lunar pe membru de familie în baza căruia se stabilește contribuția lunară de întreținere datorată de susținătorii legali ai persoanelor vârstnice.

**Art. 4.** Cu aducerea la îndeplinire a prevederilor prezentei hotărâri se încredinţează Căminul pentru persoane vârstnice Tîrgu Mureş prin director.

**Art. 5.** În conformitate cu prevederile art. 19, alin. 1, lit. **e**, din Legea nr. 340/2004, republicată, privind Instituţia Prefectului şi art. 3, alin. 1 din Legea nr. 554/2004, legea contenciosului administrativ, prezenta Hotărâre se înaintează Prefectului Judeţului Mureş, pentru exercitarea controlului de legalitate.

**Viză de legalitate**

**p.Secretarul Municipiului Tîrgu Mureș,**

**Director executiv D.J.C.A.A.P.L**

**Cătană Dianora-Monica**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 45-49 din Legea nr. 215/2001 R**